b'\n_START_ARTICLE_\nZra\xc4\x8dna pu\xc5\xa1ka\n_START_PARAGRAPH_\nZra\xc4\x8dna pu\xc5\xa1ka je \xc5\xa1portna pu\xc5\xa1ka, ki izstreljuje izstrelke razli\xc4\x8dnih kalibrov (obi\xc4\x8dajno pa 4,5 mm) s pomo\xc4\x8djo stisnjenega zraka, ki ga ob stisku spro\xc5\xbeilca proizvede bat, katerega se po navadi napne med vlaganjem izstrelka. Novej\xc5\xa1e oro\xc5\xbeje deluje na manj\xc5\xa1e bombice napolnjene s CO\xe2\x82\x82, ki se jih vstavi v oro\xc5\xbeje in nadomestijo ro\xc4\x8dno napenjanje._NEWLINE_V preteklosti je bila zra\xc4\x8dna pu\xc5\xa1ka predvsem oro\xc5\xbeje atentatorjev in s tem predhodnica pridu\xc5\xa1enega oro\xc5\xbeja. Te pu\xc5\xa1ke so izstreljevale izstrelke ve\xc4\x8djega kalibra na manj\xc5\xa1ih razdaljah. _NEWLINE_Zra\xc4\x8dne pu\xc5\xa1ke se danes najve\xc4\x8dkrat uporabljajo v disciplini \xc5\xa1portnega streljanja z zra\xc4\x8dno pu\xc5\xa1ko._NEWLINE_Po Zakonu o oro\xc5\xbeju (ZOro-1-UPB1/(Ur.l. RS, \xc5\xa1t. 23/2005)) spada zra\xc4\x8dna pu\xc5\xa1ka v Sloveniji med zra\xc4\x8dno oro\xc5\xbeje, ki ga ni potrebno prijaviti (kategorija D 6).'